gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl en gl gl gl gl gl gl gl gl gl gl gl gl gl es gl gl gl gl gl gl gl war es gl gl gl gl gl gl gl gl gl gl gl gl gl gl gl en gl gl gl it gl gl en gl gl gl gl gl gl gl en gl gl gl gl gl gl ceb gl gl gl gl gl en it gl en gl gl gl de gl gl gl gl gl gl gl gl zh en gl gl hu gl de gl it gl es en gl gl pt gl
O eucalipto nitens demostra aptitude para o aserrado de táboas de calidade
Finsa e a Universidade de Santiago comproban que a especie ten potencial para a industria da madeira e mesmo se baralla que poida chegar a empregarse para usos estruturais en construción
Probas técnicas con madeira no taller da Plataforma de Enxeñaría de Madeira Estrutural (Pemade), no Campus Terra da Universidade de Santiago, en Lugo.
O aserrado de táboa de calidade pode ser un dos novos usos para os que se destine a madeira do eucaliptos nitens, empregada na actualidade case en exclusiva para pasta de papel. Esa é unha das oportunidades para incrementar o valor engadido desta madeira que se presentan, segundo conclúe unha investigación conxunta realizada por Finsa e a Plataforma de Enxeñaría da Madeira Estrutural (Pemade) da Universidade de Santiago.
Ambas entidades desenvolveron o estudo a través da Unidade Mixta de Investigación Eixo dende 2018, unha unidade que contou cun investimento total de 1,8 millóns de euros. O obxectivo deste grupo de investigación centrouse en procurar alternativas coas que incrementar o valor engadido de madeiras como o eucalipto ou o piñeiro.
No caso do eucalipto nitens, estudaron as características da madeira dende a árbore para lograr obter unha táboa de calidade. Realizaron unha caracterización e clasificación das características desta madeira de xeito que se poida facer unha catalogación visual. Estes son os primeiros pasos para que esta madeira se inclúa dentro das Normas europeas UNE, o que abriría a porta a que sexa empregada polos prescritores, ó poder coñecer estes as características mecánicas de dita madeira.
Contar con esta norma UNE é un avance significativo, tal e como sinalan desde a Unidade Mixta de Investigación, posto que ata que unha especie dispón deste tipo de normas o seu uso por parte de prescritores está moi limitado, xa que non hai garantías sobre as súas características. A intención é chegar a empregar a madeira de eucalipto nitens tamén con fins estruturais, mais é aínda un proceso longo.
O obxectivo é que a madeira de eucalipto nitens se poida empregar nun futuro para fins estruturais, pero é un proceso longo
Se finalmente se confirma o proceso de acreditación da Norma UNE, abriranse novas oportunidades de aproveitamento para o eucalipto nitens. Desde o sector forestal opínase que esta madeira podería ser un complemento para a viabilidade de moitos serradoiros galegos, pois a industria forestal enfróntanse a unha progresiva redución da oferta de madeira en monte, como consecuencia da superficie que o nitens lle foi gañando no interior galego ó piñeiro, a principal madeira empregada no aserrado.
O eucalipto nitens, que se pode plantar a maiores altitudes que o tradicional eucalipto, o globulus, estendeuse de forma importante por toda Galicia nas últimas dúas décadas. Ademais de ser máis apto para o interior galego que o globulus, ten a vantaxe de ser máis resistente á praga do gurgullo e ofrece maiores crecementos, o que converteu ao eucalipto nitens nunha das especies predilectas dos propietarios forestais.
Xunto co eucalipto, na Unidade Mixta tamén abordaron a caracterización das propiedades, a optimización de rendementos e o estudo do serrado e secado da madeira de piñeiro, así como a súa clasificación mecánica.
Así, os ensaios desenvolvidos ó abeiro desta iniciativa permitiron constatar que a madeira dos montes galegos (piñeiro e eucalipto) ofrece unhas prestacións semellantes, cando non superiores, ós estándares do mercado, segundo precisaron os investigadores implicados neste proxecto. Ademais, no marco desta iniciativa tamén levantaron produtos estruturais innovadores para fachadas e cerramentos, ademais de solucións termoacústicas e outros avances en madeiras contralaminadas.
Outra das liñas de traballo deste grupo foron os estudos sobre a optimización do ciclo de vida da madeira respecto da pegada de carbono.
Manuel Guaita, Francisco Conde, Montse Valcárcel e Santiago Recamán no acto de clausura da Unidade Mixta de Investigación Eixo.
Os resultados foron presentados na xornada de clausura que se desenvolveu este luns na Escola Politécnica Superior de Enxeñaría do Campus de Lugo. No acto o catedrático do Departamento de Enxeñaría Agroforestal da USC e coordinador de Pemade, Manuel Guaita, reiterou os seus desexos de que as actuacións desenvolvidas sirvan para incorporar a bioeconomía a todo o proceso construtivo e permitan a Galicia avanzar de forma autónoma neste ámbito da edificación.
No acto tamén participaron a vicerreitora de Coordinación do Campus de Lugo, Montserrat Valcárcel, e o responsable de I+d+i en Finsa, Santiago Recamán, quen fixo un chamamento a contemplar o sector forestal e o aproveitamento dos seus múltiples potenciais como ferramenta para estruturar o medio rural galego, frear o seu progresivo despoboamento e mellorar a súa economía.
“No uso do piñeiro e do eucalipto, hai unha capacidade de desenvolvemento importante para aumentar a xeración de valor” (Francisco Conde, conselleiro de Economía)
Pola súa banda, o vicepresidente económico e conselleiro de Economía, Empresa e Innovación, Francisco Conde, puxo esta Unidade Mixta de Investigación como exemplo de boas prácticas ó permitir obter produtos estruturais innovadores para promover a construción en madeira. “Este proxecto pon de manifesto que na utilización tanto de piñeiro como de eucalipto hai unha capacidade de desenvolvemento importante para que a industria forestal siga xerando valor a través destes procesos de construción”, indica Conde.
Así, tal e como sinalou Conde, estes traballos amosan como a I+D+i aplicada ó sector forestal pode contribuír non só ó reto da transición ecolóxica, senón a dar valor engadido a toda a cadea monte-industria, ó potenciar os novos usos da madeira.
Ir a los comentarios
A Xunta pón á venda 30 lotes de madeira na provincia de Ourense
Así se monta nunha semana a estrutura dunha vivenda en madeira
Comunidades de montes beneficiarias polas axudas da Xunta para previr enfermidades fúnxicas no piñeiro
O piñeiro inicia a remontada
Estas son as melloras e innovacións na campaña 2022 de prevención e defensa contra os lumes forestais en Galicia
“Somos uns apaixonados da raza Holstein, pero as Fleckvieh conquistáronnos polas súas calidades”
¿Cales son os factores clave na recría de tenreiras?
Cun aturuxo, sobran as palabras: Leyma celebra o día de Galicia cun vídeo especial e un concurso
Una idea sobre “O eucalipto nitens demostra aptitude para o aserrado de táboas de calidade”
Pinto - 24 Novembro 2021
Vaia artículo ….. dentro de pouco defenderedes que ence se plante o medio das vosas leiras. Hai que ter collons
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Convocan as axudas para a implantación da agrocompostaxe en empresas agrogandeiras de Pontevedra
“O mundo da madeira ten moita saída profesional”
Malestar entre os gandeiros da Terra Chá polo cambio dos controladores de Acruga
Suba xeralizada do vacún maior en Silleda
Recomendacións para ensilar millo afectado pola seca
Consellos para o cultivo da pataca
Guía de cultivo do eucalipto
Recomendacións para o abonado da viña
¿Como aproveitar mellor o xurro sen prexudicar ao medioambiente?
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información